Боян Бойчев
Новогодишна нощ

chitanka.info

Тази нощ за двама ни е звездна,

Нощ отправна, пътеводна,

И тръгваме по нашия безкраен път,

Безкраен път сред звездите на Вселената

И белите коне на времето

Напред ни водят и летят, летят.

Тази нощ за двама ни е нова,

Изначална нощ, предначертана,

Снегът се спуска като благослов

И ни понася на крилете на звездите,

А ние, уморени от тъй дългото скитане,

Нощта превръщаме във вечност,

А вечността — в любов.

31.12.2001 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.